b'\n_START_ARTICLE_\n\xc3\x85rnes (\xc3\x85fjord)\n_START_PARAGRAPH_\n\xc3\x85rnes er den \xc3\xb8stligste delen av tettstedet \xc3\x85 i \xc3\x85fjord og er administrasjonssenteret i \xc3\x85fjord kommune i Tr\xc3\xb8ndelag. \xc3\x85rnes ligger innerst i \xc3\x85fjorden, mellom utl\xc3\xb8pet av Stordalselva og Norddalselva, to av landets beste lakseelver, derav av navnet; et nes mellom to \xc3\xa5er. Stedet har navn etter g\xc3\xa5rden som opprinnelig l\xc3\xa5 her._NEWLINE_Kommuneforvaltningen ble flyttet hit etter at Austdalsveien ble \xc3\xa5pnet i 1950. P\xc3\xa5 grunn av kommunens geografi var dette naturlig, de fleste hovedveiene i kommunen m\xc3\xb8tes her i stjerneform. F\xc3\xb8r 1950 representerte Monstad forbindelsen med resten av verden da ruteb\xc3\xa5ten hadde anl\xc3\xb8pssted der. Sentrumsutvikling i \xc3\x85fjord 1950-70 og rivaliseringen mellom Monstad og \xc3\x85rnes dr\xc3\xb8ftes i Helge Buengs bok om \xc3\x85fjord Sparebank._NEWLINE_\xc3\x85fjord R\xc3\xa5dhus ligger midt p\xc3\xa5 \xc3\x85rnes. Ved \xc3\x85rnes ligger ogs\xc3\xa5 \xc3\x85fjord skolesentrum, med \xc3\x85set barne- og ungdomsskole og \xc3\x85fjord videreg\xc3\xa5ende skole. Stedet er ogs\xc3\xa5 \xc3\x85fjords viktigste trafikknutepunkt, med busstasjon, postkontor og hotell, det ligger langs 715Fylkesvei 715 . _NEWLINE_I 1995 fikk \xc3\x85fjord vegdirektoratets Vakre Vegers Pris for \xc3\x85rnes torg, \xc3\x85fjordsb\xc3\xa5ten med ror var brukt som motiv ved utformingen._NEWLINE_Bildene under er alle tatt fra omtrent samme sted og viser bebyggelsens forandring i l\xc3\xb8pet av ett hundre \xc3\xa5r.'